text: Náttúran er fyri meg fjøran, tarin, hagin, blómurnar, seyðurin, fjøllini, klettarnir og áirnar.
text: #000003
text: Fyri meg er náttúran, har eg gangi mínar túrar. Har eg slappi av og sansi, og har eg havi góðar stundir saman við børnunum, familjuni og vinfólkunum.
text: #000007
text: Tá ið eg gangi í haganum og fjøllunum, síggi eg bara smílandi andlit. Eg hitti fólk allastaðni frá í Føroyum. Fólk í ymiskum størvum og við ymiskum lívstreytum. Felags fyri okkum er gleðin at njóta náttúruna. Hetta er tað sama uttanlands, har eg havi gingið – í Alpunum, Kaukasus í Ruslandi, Afrika og øðrum Norðurlondum. Glað fólk við frískligum, livandi andlitsbrái og sterkum vøddum.
text: #000008
text: Kanningar vísa, at vit eisini hava gott av at røra okkum í náttúruni. Amerikumenn hava gjørt kanningar, ið benda á, at sjálvt stuttir túrar í grønari náttúru hava málbæra effekt á negativar tankar.
text: #000011
text: Kierkegaard skrivar um gongutúrar. Í brævi til systrina, Henriettu, skrivar hann í 1847 m.a...” Jeg kjender ingen Tanke saa tung, at man jo ikke kan gaa fra den”.
text: #000012
text: Eitt nýmótans rák er mindfullness, ella veran í nú’inum, har alskins venjingar kunnu takast niður av alnótini. Um vit ístaðin fara “off-line”, finna vit hetta sama í føroysku náttúruni.
text: #000024
text: Tá ið vit sita undir einum varða og njóta útsýnið yvir dalar og fjøll. Tá vit í urðini ella í fjøruni eygleiða sjógvin, ið spakuliga dregur um klettin. Tá vit í haganum støðga á og lurta, meðan mýrisnípan letur. TAÐ er veran í nú’inum, og tað er púra ókeypis og atkomiligt fyri okkum øll. Og so er tað sunt! Filosoffurin, Echard Tolle, fer so langt sum at siga “ Tað er ógjørligt at vera í nú’inum og ólukkuligur samstundis”
text: #000025
text: Føroyska náttúran er av avgerandi týdningi fyri føroysku fólkaheilsuna!
text: #000026